กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลพญาขันตำบลลำปำตำบลเขาเจียกตำบลควนมะพร้าว ตำบลคูหาสวรรค์ ตำบลตำนานและตำบลท่ามิหรำอำเภอเมืองพัทลุง จังหวัดพัทลุงพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓)พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจากหลักเขตเทศบาลเมืองพัทลุงที่ ๑ เป็นเส้นตรงไปทางทิศตะวันออกเฉียงเหนือถึงทางหลวงแผ่นดินหมายเลข ๔๑ ฟากตะวันออก ตรงจุดที่อยู่ห่างจากกึ่งกลางทางหลวงแผ่นดินหมายเลข๔ ตามแนวทางหลวงแผ่นดินหมายเลข ๔๑ ไปทางทิศตะวันตกเฉียงเหนือระยะ ๑,๒๕๐ เมตร แล้วเป็นเส้นตรงไปถึงหลักเขตเทศบาลเมืองพัทลุงที่๓ จากนั้นเลียบไปตามแนวเขตเทศบาลจนถึงหลักเขตเทศบาลเมืองพัทลุงที่ ๕ ต่อเป็นเส้นตรงจนบรรจบจุดบรรจบระหว่างคลองสานและคลองควนแร่จากจุดดังกล่าว เป็นเส้นตรงจนบรรจบจุดที่อยู่บนเส้นตรงที่ต่อจากแนวเขตเทศบาลเมืองพัทลุงหลักเขตที่ ๗ กับหลักเขตที่ ๘ และมีระยะห่างจากหลักเขตเทศบาลเมืองพัทลุงที่ ๘ไปทางทิศเหนือ เป็นระยะ ๕๐๐ เมตร แล้วเป็นเส้นขนานระยะ ๕๐๐ เมตรกับแนวเขตเทศบาลเมืองพัทลุงจากหลักเขตที่ ๘ ผ่านหลักเขตที่ ๙ ไปทางทิศตะวันออกจนบรรจบชายฝั่งทะเลหลวง(ทะเลสาบสงขลา)ทิศตะวันออก จากจุดบรรจบชายฝั่งทะเลหลวง(ทะเลสาบสงขลา) ด้านทิศเหนือห่างหลักเขตเทศบาลเมืองพัทลุงที่๙ เป็นระยะ ๕๐๐ เมตร เลียบชายฝั่งทะเลหลวง (ทะเลสาบสงขลา)ไปทางทิศใต้จนจดหลักเขตเทศบาลเมืองพัทลุงที่ ๙แล้วเลียบไปตามแนวเขตเทศบาลเมืองพัทลุง ผ่านหลักเขตเทศบาลเมืองพัทลุงที่ ๑๐หลักเขตที่ ๑๑ จนบรรจบชายฝั่งทะเลหลวง (ทะเลสาบสงขลา)ด้านใต้ตรงหลักเขตเทศบาลเมืองพัทลุงที่ ๑๒ แล้วเลียบไปตามชายฝั่งทะเลหลวง(ทะเลสาบสงขลา) ไปทางทิศใต้ จนถึงทางแยกลำรางสาธารณะไม่ปรากฏชื่อฝั่งใต้ทิศใต้ จากจุดทางแยกลำรางสาธารณะไม่ปรากฏชื่อฝั่งใต้ เลียบไปตามลำรางสาธารณะไม่ปรากฏชื่อ ฝั่งเหนือ ไปทางทิศตะวันตก ต่อตรงไปบรรจบริมฝั่งคลองลำปำฝั่งตะวันตก เลียบไปตามคลองลำปำ ฝั่งตะวันตก ถึงปากคลองแยกเข้าคลองท่าโพธิ์เลียบริมฝั่งคลองท่าโพธิ์ฝั่งเหนือต่อคลองตะเจ็นและคลองส่งน้ำชลประทาน ฝั่งเหนือถึงถนนเข้าบ้านม่วงงามเลียบไปตามถนนเข้าบ้านม่วงงาม ฟากเหนือ ถึงสะพานข้ามคลองตำนานเลียบไปตามถนนกั้นน้ำ ฟากเหนือ จนบรรจบปากทางตรงหน้าโรงเรียนวัดควนอินทร์นิมิตร จนบรรจบทางหลวงแผ่นดินหมายเลข๔ ตอนพัทลุง -ตรังทิศตะวันตก จากจุดตรงหน้าโรงเรียนวัดควนอินทร์นิมิตรต่อตรงไปพบหลักเขตเทศบาลเมืองพัทลุงที่ ๑๗ เลียบไปตามแนวเขตเทศบาลเมืองพัทลุงถึงหลักเขตเทศบาลเมืองพัทลุงที่ ๑เว้นแต่พื้นที่บริเวณที่๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดบริเวณค่าพิกัดที่ ๖๑๖๓๖๐.๑๑ ม.น.,๘๔๑๖๕๖ ม.อ. เป็นแนวเส้นตรงไปทางทิศตะวันออกบรรจบถนน รพช.พท. ๓๑๐๒ ฟากใต้ จนบรรจบคลองเขาเจียกไปทางทิศเหนือ ทิศตะวันออกเฉียงเหนือจนบรรจบถนนวีรศักดิ์ราษฎร์พัฒนา ฟากใต้ ไปตามถนนวีรศักดิ์ราษฎร์พัฒนา ฟากใต้ไปทางทิศตะวันออก จนบรรจบทางรถไฟสายใต้บริเวณค่าพิกัดที่ ๖๑๙๘๘๒.๒๑ ม.น.,๘๔๓๑๖๒.๒๖ ม.อ. ไปทางทิศตะวันออกเฉียงใต้บรรจบถนนเจริญดิษฐ์อินทร์บริเวณเส้นขนานระยะ ๓๐๐ เมตร กับศูนย์กลางถนนอภัยบริรักษ์ไปตามแนวเส้นขนานระยะ ๓๐๐ เมตร กับศูนย์กลางถนนอภัยบริรักษ์ เขาอกทะลุ ไปทางทิศตะวันออกเฉียงเหนือจนบรรจบแนวเขตเทศบาลเมืองพัทลุง ไปทางทิศตะวันออกเฉียงเหนือตามแนวเขตเทศบาลเมืองพัทลุง จนบรรจบคลองควนแร่ทิศตะวันออกจดคลองควนแร่ ฝั่งตะวันตกทิศใต้จดคลองควนแร่ ถนนอภัยบริรักษ์ ฟากเหนือ เขตทางรถไฟสายใต้ ฟากตะวันออกเลียบทางรถไฟสายใต้ไปทางทิศเหนือ ถนนคูหาเหนือ ฟากเหนือ แนวเส้นตั้งฉากถนนนิ่มอรุณอุทิศเขาคูหาสวรรค์ โรงเรียนพัทลุง ทางหลวงแผ่นดินหมายเลข ๔๐๔๘ ฟากตะวันออก บ้านพักข้าราชการสำนักงานประชาสัมพันธ์จังหวัดพัทลุงบ้านพักข้าราชการสำนักงานเกษตรจังหวัดพัทลุง วัดประดู่หอม โรงเรียนเทศบาลบ้านคูหาสวรรค์บ้านพักข้าราชการสำนักงานปศุสัตว์จังหวัดพัทลุง เรือนจำกลางพัทลุงสำนักงานประปาพัทลุง สถานีตำรวจภูธรอำเภอเมืองพัทลุงกองกำกับการตำรวจภูธรจังหวัดพัทลุง สวนสาธารณะคูหาสวรรค์ เขาคูหาสวรรค์ จดถนนราเมศวร์ฟากเหนือ บริเวณห่างจากศูนย์กลางทางหลวงแผ่นดินหมายเลข ๔๑ ระยะ ๑๐๐ เมตรทิศตะวันตกจดถนนราเมศวร์ ฟากเหนือ เป็นเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๑ บรรจบบริเวณค่าพิกัดที่ ๖๑๖๓๖๐.๑๑ ม.น.,๘๔๑๖๕๖ ม.อ. ๒.๒ ทิศเหนือ จดถนนราเมศวร์ ฟากใต้บริเวณห่างจากศูนย์กลางทางหลวงแผ่นดินหมายเลข ๔๑ ระยะ ๑๐๐ เมตร คลองรางสาด ฝั่งตะวันตกสำนักงานกองทุนสงเคราะห์การทำสวนยางจังหวัดพัทลุง โครงการชลประทานพัทลุงโรงเรียนบ้านท่ามิหรำ ศูนย์การศึกษานอกโรงเรียนจังหวัดพัทลุง ถนนราเมศวร์ ฟากใต้ แขวงการทางพัทลุงสำนักงานป่าไม้จังหวัดพัทลุง โรงพยาบาลพัทลุง ถนนพิเศษกิจ ฟากตะวันตก ถนนปากแพรก ฟากใต้ถนนผดุงดอนยอ ฟากใต้ ถนนประชาบาลฟากตะวันออก ถนนอภัยบริรักษ์ ฟากใต้ จนบรรจบถนน รพช.พท. ๓๐๒๐ทิศตะวันออกจดถนน รพช.พท. ๓๐๒๐ ฟากตะวันตกทิศใต้จดถนน รพช.พท. ๓๐๒๐ ฟากตะวันตก ไปตามถนนสาธารณะไม่ปรากฏชื่อฟากเหนือ ไปทางทิศตะวันตกบรรจบแนวขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๑ ฟากเหนือ จนบรรจบถนน รพช.พท. ๓๐๒๐ทิศตะวันตกจดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔๑ จนบรรจบถนนราเมศวร์ฟากใต้๒.๓ ทิศเหนือ จดถนนอภัยบริรักษ์ ฟากใต้ทิศตะวันออกจดทางหลวงแผ่นดินหมายเลข ๔๐๕๐ ฟากตะวันตกทิศใต้จดเส้นขนานระยะ ๓๐๐ เมตร กับศูนย์กลางถนนสาธารณะไม่ปรากฏชื่อทิศตะวันตกจดคลองทุ่งไม้ ฝั่งใต้๒.๔ ทิศเหนือ จดถนนมหาดไทยเป็นแนวเส้นตรงบรรจบทางหลวงแผ่นดินหมายเลข ๔๐๕๐ บริเวณทางหลวงแผ่นดินหมายเลข๔๐๕๐ บรรจบถนนสาธารณะไม่ปรากฏชื่อไปทางทิศตะวันออกตามแนวถนนสาธารณะไม่ปรากฏชื่อฟากใต้จนบรรจบเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๕๐ทิศตะวันออกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๕๐ จากถนนสาธารณะไม่ปรากฏชื่อฟากใต้ จนบรรจบโรงเรียนศึกษาสงเคราะห์พัทลุงทิศใต้จดโรงเรียนศึกษาสงเคราะห์พัทลุง วิทยาลัยนาฏศิลป์พัทลุง สำนักงานทางหลวงชนบทพัทลุงถนนมหาดไทยทิศตะวันตกจดถนนมหาดไทย (ถนนเข้าบ้านคูเมือง)๒.๕ ทิศเหนือ จดโรงเรียนพัทลุงพิทยาคม ที่ทำการองค์การบริหารส่วนตำบลควนมะพร้าวสถานีอนามัยควนมะพร้าว โรงเรียนศึกษาสงเคราะห์พัทลุงทิศตะวันออกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๕๐ ไปทางทิศใต้บรรจบถนนสาธารณะไม่ปรากฏชื่อ ฟากเหนือทิศใต้จดถนนสาธารณะไม่ปรากฏชื่อ ไปทางทิศตะวันตก ตามแนวถนนสาธารณะไม่ปรากฏชื่อ ฟากเหนือ จนบรรจบเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๔๐๕๐ทิศตะวันตกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๕๐ ๒.๖ ทิศเหนือ จดเขตเทศบาลเมืองพัทลุง บริเวณหลักเขตที่ ๘ ถนนเข้าวัดกุฏิภักดีสังวรฟากตะวันออกและฟากใต้ทิศตะวันออกจดถนน รพช.พท. ๒๐๐๙ ฟากตะวันตก ค่ายลูกเสือลำปำสถานีประมงน้ำจืดจังหวัดพัทลุง ถนนอภัยบริรักษ์ ฟากใต้ คลองลำปำ ฟากเหนือลำรางสาธารณะทิศใต้จดถนนเข้าวัดป่าขอม ฟากเหนือ จดถนนเข้าวัดโพเด็ด ฟากเหนือทิศตะวันตกจดโรงเรียนวัดโพเด็ด วัดโพเด็ด เขตเทศบาลเมืองพัทลุง ตั้งแต่หลักเขตที่ ๑๓หลักเขตที่ ๑๔ ไปบรรจบจุดเริ่มต้นทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลพญาขันตำบลลำปำ ตำบลเขาเจียก ตำบลควนมะพร้าว ตำบลคูหาสวรรค์ ตำบลตำนาน และตำบลท่ามิหรำอำเภอเมืองพัทลุง จังหวัดพัทลุง ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่ความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าว ไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลพญาขัน ตำบลลำปำ ตำบลเขาเจียก ตำบลควนมะพร้าวตำบลคูหาสวรรค์ ตำบลตำนาน และตำบลท่ามิหรำ อำเภอเมืองพัทลุง จังหวัดพัทลุง พ.ศ.๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลพญาขันตำบลลำปำ ตำบลเขาเจียก ตำบลควนมะพร้าว ตำบลคูหาสวรรค์ ตำบลตำนาน และตำบลท่ามิหรำอำเภอเมืองพัทลุง จังหวัดพัทลุง ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ศุภสรณ์/ธัญกมล/ตรวจ๓๑ พฤษภาคม ๒๕๔๗ศรินรัตน์/ปรับปรุง๒ ตุลาคม ๒๕๖๓อรญา/ตรวจ๗ ตุลาคม ๒๕๖๓[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๒๕๕ (เล่มที่ ๒)/๓ กันยายน ๒๕๔๗